ด่วน! เจ้าหนี้ THAI โหวตผ่านแผนฟื้นฟูกิจการ เตรียมนำส่งศาลฯ ก่อน 28 พ.ค.นี้
ด่วน! เจ้าหนี้ THAI โหวตผ่านแผนฟื้นฟูกิจการ เตรียมนำส่งศาลฯ ก่อน 28 พ.ค.นี้
ด่วน! เจ้าหนี้ THAI โหวตผ่านแผนฟื้นฟูกิจการ เตรียมนำส่งศาลฯ ก่อน 28 พ.ค.นี้
19 พ.ค. 2564

นายชาญศิลป์ ตรีนุชกร รักษาการแทนกรรมการผู้อำนวยการใหญ่ บริษัท การบินไทย จำกัด (มหาชน) หรือ THAI เปิดเผยว่า ในวันนี้ที่ประชุมเจ้าหนี้ บมจ.การบินไทย ได้โหวตเห็นชอบแผนฟื้นฟูกิจการ โดยกรมบังคับคดีจะนำส่งแผนฟื้นฟูกิจการให้ศาลล้มละลายกลางพิจารณาเห็นชอบแผนฯ ภายในวันที่ 28 พ.ค.นี้ หากเห็นชอบก็จะมีคำสั่งให้เข้าสู่กระบวนการฟื้นฟูกิจการได้ทันที
ทั้งนี้ในการประชุมเจ้าหนี้วันนี้ เจ้าหนี้ที่มีสิทธิออกเสียงเกือบทั้งหมดเข้าร่วมประชุม โดยเจ้าพนักงานพิทักษ์ทรัพย์กำหนดสิทธิออกเสียงในที่ประชุมเจ้าหนี้ประมาณ 140,000 ล้านบาท ที่ประชุมเจ้าหนี้ได้มีมติตามมาตรา 90/46 แห่ง พ.ร.บ.ล้มละลาย พ.ศ. 2483 โดยมีเจ้าหนี้ที่มีจำนวนหนี้รวมกัน 91.56% ของจำนวนหนี้ทั้งหมดที่เข้าร่วมประชุมและร่วมออกเสียง ยอมรับแผนฟื้นฟูกิจการที่ผู้ทำแผนได้ยื่นต่อเจ้าพนักงานพิทักษ์ทรัพย์ เมื่อวันที่ 2 มี.ค.64 และตามคำร้องขอแก้ไขแผนฟื้นฟูกิจการจำนวน 3 ฉบับ ที่เสนอโดยผู้ทำแผนและเจ้าหนี้อีก 2 ราย กล่าวคือ ธนาคารกรุงเทพ และชุมนุมสหกรณ์ออมทรัพย์แห่งประเทศไทย จำกัด
สำหรับแผนฟื้นฟูฯ ดังกล่าวจะมีการแต่งตั้งผู้บริหารแผน 5 ราย ได้แก่ นายปิยสวัสดิ์ อัมระนันทน์ , นายพรชัย ฐีระเวช, นายศิริ จิระพงษ์พันธ์ และ นายไกรสร บารมีอวยชัย และนายชาญศิลป์
โดยผู้บริหารแผนได้เพิ่มจากเดิมที่มีจำนวน 2 ราย คือ นายปิยสวัดิ์ อดีตกรรมการผู้อำนวยการใหญ่ THAI และ นายพรชัย ที่ปรึกษาด้านเศรษฐกิจการเงิน สำนักงานเศรษฐกิจการคลัง รักษาการตำแหน่งรองปลัดกระทรวงการคลัง เนื่องจาก ธนาคารกรุงเทพ (BBL) เสนอเพิ่ม 2 ราย คือ นายศิริ อดีต รมว.พลังงาน และนายไกรสร ผู้ช่วยผู้จัดการใหญ่ ผู้จัดการประนอมหนี้และกฎหมาย BBL และเป็นอดีตอธิบดีกรมบังคับคดี ส่วนชุมนุมสหกรณ์ฯ เสนอ นายชาญศิลป์  ระหว่างนี้ที่ประชุมเจ้าหนี้อยู่ระหว่างการการคัดเลือกกรรมการเจ้าหนี้ จำนวน 3-7 คน